b'\n_START_ARTICLE_\nTrimetilaluminij\n_START_SECTION_\nStruktura in vezi\n_START_PARAGRAPH_\nPri sobni temperaturi in tlaku je trimetilaluminij ve\xc4\x8dinoma dimer Al\xe2\x82\x82Me\xe2\x82\x86 z enako zgradbo in vezmi kot diboran. Molekule so povezane  dvema dvoelektronskima trisredi\xc5\xa1\xc4\x8dnima vezema. Mostove med dvema aluminijevima atomoma tvorijo skupne metilne skupine. Kon\xc4\x8dne in premostitvene vezi Al-C so dolge 1,97 oziroma 2,14 \xc3\x85. Ogljikovi atomi premostitvenih metilnih skupin so obdani s petimi sosedi \xe2\x80\x93 tremi vodikovimi in dvema aluminijevima atomoma. Metilne skupine se zlahka menjujejo tako znotraj molekule kot med sosednjim molekulami. _NEWLINE_Dvoelektronske  trisredi\xc5\xa1\xc4\x8dne vezi  imajo pomanjkanje elektronov in so zato nagnjene k reakcijam z Lewisovimi bazami,  s katerimi dajejo produkte z dvoelektronskimi dvosredi\xc5\xa1\xc4\x8dnimi vezmi. Po obdelavi z amini, na primer, nastanejo adukti R\xe2\x82\x83N-AlMe\xe2\x82\x83. Druga reakcija, ki daje produkte, skladne s spravilom okteta, je reakcija Al\xe2\x82\x82Me\xe2\x82\x86 z aluminijevim kloridom (AlCl\xe2\x82\x83), v kateri nastane (AlMe\xe2\x82\x82Cl)\xe2\x82\x82._NEWLINE_Monomerni aluminijev klorid, v katerem so na Al atom vezane na tri metilne skupine, je obstojen pri visoki temperaturi in nizkem tlaku. Teorija o odboju valen\xc4\x8dnih elektronov predvideva, elektronska difrakcija pa potrjuje trikotno ravninsko simetrijo, kakr\xc5\xa1no ima trimetilbor (BMe\xe2\x82\x83).'